CELEX: 62010CN0588
Language: ro
Date: 2010-12-14 00:00:00
Title: Cauza C-588/10: Cerere de pronunțare a unei hotărâri preliminare introdusă de Naczelny Sąd Administracyjny (Republica Polonă) la 14 decembrie 2010 — Minister Finansów/Kraft Foods Polska SA

19.3.2011   
            
            
               RO
            
            
               Jurnalul Oficial al Uniunii Europene
            
            
               C 89/5
            
         Cerere de pronunțare a unei hotărâri preliminare introdusă de Naczelny Sąd Administracyjny (Republica Polonă) la 14 decembrie 2010 — Minister Finansów/Kraft Foods Polska SA
   (Cauza C-588/10)
   2011/C 89/10
   Limba de procedură: polona
   
      Instanța de trimitere
   
   Naczelny Sąd Administracyjny
   
      Părțile din acțiunea principală
   
   
      Reclamant: Minister Finansów
   
      Pârâtă: Kraft Foods Polska SA
   
      Întrebarea preliminară
   
   Având în vedere că, în conformitate cu articolul 90 alineatul (1) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (1), în cazul în care prețul este redus după livrare, baza de impozitare trebuie redusă în consecință în condiții care urmează să fie stabilite de statele membre, domeniul de aplicare al acestor cerințe cuprinde oare o condiție precum cea prevăzută la articolul 29 alineatul (4a) din UStG [Ustawa o podatku od towarów i usług (Legea privind impozitul pe cifra de afaceri)] din 11 martie 2004 (Dziennik Ustaw nr. 54, poziția 535 cu modificările ulterioare), care condiționează dreptul de a reduce baza de impozitare în raport cu suma stabilită în factura emisă de obținerea, înainte de expirarea termenului pentru depunerea declarației fiscale pentru perioada fiscală în care clientul care a achiziționat bunul sau serviciul a primit o factură rectificativă, a unei confirmări de primire a facturii rectificative de către clientul care a achiziționat bunul sau serviciul pentru care a fost emisă factura, iar această condiție nu contravine oare principiului neutralității taxei pe valoarea adăugată precum și principiului proporționalității?
   
      (1)  JO L 347, p. 1, Ediție specială, 09/vol. 3, p. 7